Számlaszám: OTP 11706016-20464644

### Magyar Szabadidősport Szövetség

1146 Budapest Istvánmezei út 1-3. II./212.

Telefon: 36-1-460-6815

Fax: 36-1-460-6817

Budapest, 2014. november 12.

**Móri Radnóti Miklós Általános Iskola Kazinczy Ferenc Tagiskolája**

**Jánosi Zsuzsanna részére**

**Tisztelt Világ Gyalogló Napi rendezvényben résztvevő és egyben szervező!**

2014-ben a Magyar Szabadidősport Szövetség ismét megrendezte a gyaloglást népszerűsítő rendezvényét a **Világ Gyalogló Napot** - csatlakozva a nemzetközi kezdeményezéshez - idén először egész október hónapban!

Örömünkre szolgált, hogy második alkalommal az iskolák egy részét is sikerült bevonnunk ebbe az eseménybe, hiszen a gyaloglás, a séta rendszeresen űzve alkalmas eszköz lehet az egészség megtartására, az iskolai közösség erősítésére, társakkal, barátokkal gyakorolva pedig egyúttal remek időtöltés.

**A Szervező Bizottság nevében tájékoztatjuk a Móri Radnóti Miklós Általános Iskola Kazinczy Ferenc Tagiskoláját, hogy az iskolák részére kiírt versenyben eleget tettek az értékeléshez szükséges elvárásoknak, továbbá a mozgósítási versenyben is kiemelkedtek, így a Móri Radnóti Miklós Általános Iskola Kazinczy Ferenc Tagiskoláját díjazásban részesítjük.**

A Coca-Cola cég „Add át a mozgás örömét” promóciójában a Magyar Szabadidősport Szövetségnek az előre tervezett futball-labda mennyiséghez képest lehetőség nyílt a díjazás mértékének növelésére. Így tanintézményüknek

**25 futball-labdát ad át nyereményként.**

Az ajándékcsomag (mérete: 71cm x 42cm x 20cm, tömege: 12.3kg) a Magyar Szabadidősport Szövetség irodájában (lásd fent) munkaidő alatt vehető át.

Kérem, jelezzék, hogy mikor tudják átvenni a nyereményt.

Az átvétel határideje: 2014. november 28.

Gratulálunk a remek helyi rendezésükhöz, munkájukkal a szabadidősport területén újra egyedülállóan magas részvétellel járó országos esemény megszervezéséhez járultak hozzá. A jövő évi „együttsétálás” reményében minél több mozgással, sportolással eltöltött napot kívánunk Önöknek és iskolájuk diákjainak!

Reméljük, 2015-ben is nevezni fognak a Világ Gyalogló Napra!

Addig is szívből kívánunk sok szakmai sikert és további sikeres együttműködést!

Üdvözlettel:

Salga Péter

főtitkár